Έγκριση

του προϋπολογισμού του ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης κατά το οικονομικό έτος 2003

(2002/998/ΕΕ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΡΧΟΜΕΝΟΙ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ

Έχοντας υπόψη:

την απόφαση 2002/176/ΕΕ των αντιπροσώπων των κυβερνήσεων των κρατών μελών, συνερχομένων στο πλαίσιο του Συμβουλίου, της 21ης Φεβρουαρίου 2002(1), όπως τροποποιήθηκε από την απόφαση 2002/997/ΕE(2), σχετικά με τη σύσταση ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης και τη θέσπιση δημοσιονομικών κανόνων για τη διαχείριση του εν λόγω ταμείου,

την πρόταση δημοσιονομικών προβλέψεων του ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης κατά το οικονομικό έτος 2003, την οποία υπέβαλε ο γενικός γραμματέας της Συνέλευσης για το μέλλον της Ευρωπαϊκής Ένωσης,

τη συμφωνία του Ευρωπαϊκού Κοινοβουλίου, της 5ης Δεκεμβρίου 2002, για τις δημοσιονομικές προβλέψεις του ταμείου κατά το οικονομικό έτος 2003,

τη συμφωνία του Συμβουλίου, της 21ης Νοεμβρίου 2002, για τις δημοσιονομικές προβλέψεις του ταμείου κατά το οικονομικό έτος 2003,

τη συμφωνία της Επιτροπής, της 8ης Νοεμβρίου 2002, για τις δημοσιονομικές προβλέψεις του ταμείου κατά το οικονομικό έτος 2003,

Εκτιμώντας ότι ολοκληρώθηκε έτσι η διαδικασία που προβλέπεται στο άρθρο 3 της απόφασης 2002/176/ΕΕ των αντιπροσώπων των κυβερνήσεων των κρατών μελών, συνερχομένων στο πλαίσιο του Συμβουλίου, της 21ης Φεβρουαρίου 2002, όπως τροποποιήθηκε με την απόφαση 2002/997/ΕE,

ΑΠΟΦΑΣΙΖΟΥΝ:

Άρθρο μόνο

Ο προϋπολογισμός του ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης κατά το οικονομικό έτος 2003, όπως περιέχεται στο παράρτημα, εγκρίνεται οριστικά.

Βρυξέλλες, 20 Δεκεμβρίου 2002.

Για τη διάσκεψη των αντιπροσώπων των κυβερνήσεων των κρατών μελών

Ο Πρόεδρος

P. S. Møller

(1) ΕΕ L 60 της 1.3.2002, σ. 56.

(2) Βλέπε σελίδα 34 της παρούσας Επίσημης Εφημερίδας.

ΠΑΡΑΡΤΗΜΑ

ΤΑΜΕΙΟ

για τη χρηματοδότηση της

ΕΥΡΩΠΑΪΚΗΣ ΣΥΝΕΛΕΥΣΗΣ

Προϋπολογισμός για το οικονομικό έτος 2003

ΚΑΤΑΣΤΑΣΗ ΕΣΟΔΩΝ

>ΘΕΣΗ ΠΙΝΑΚΑ>

ΤΙΤΛΟΣ 9

ΕΣΟΔΑ

ΚΕΦΑΛΑΙΟ 90 - ΣΥΝΕΙΣΦΟΡΕΣ ΤΩΝ ΟΡΓΑΝΩΝ

Πιστώσεις 2003

950000

Συνεισφορές των οργάνων της Ευρωπαϊκής Ένωσης στη χρηματοδότηση της Ευρωπαϊκής Συνέλευσης:

>ΘΕΣΗ ΠΙΝΑΚΑ>

ΚΕΦΑΛΑΙΟ 99 - ΔΙΑΦΟΡΑ ΕΣΟΔΑ

Πιστώσεις 2003

p.m.

ΚΑΤΑΣΤΑΣΗ ΔΑΠΑΝΩΝ

Γενική ανακεφαλαίωση των πιστώσεων

>ΘΕΣΗ ΠΙΝΑΚΑ>

ΤΙΤΛΟΣ 1

ΔΑΠΑΝΕΣ ΓΙΑ ΤΑ ΜΕΛΗ ΚΑΙ ΤΟ ΠΡΟΣΩΠΙΚΟ ΤΗΣ ΣΥΝΕΛΕΥΣΗΣ

ΚΕΦΑΛΑΙΟ 11 - ΜΕΤΑΚΙΝΗΣΕΙΣ ΤΟΥ ΠΡΟΕΔΡΟΥ ΚΑΙ ΤΩΝ ΑΝΤΙΠΡΟΕΔΡΩΝ

Πιστώσεις 2003

15000

Παρατηρήσεις

Η πίστωση αυτή προορίζεται για την κάλυψη των εξόδων ταξιδίου στα οποία υποβάλλονται ο πρόεδρος και οι αντιπρόεδροι προκειμένου να μεταβούν στους τόπους εργασίας των οργάνων για τις συνεδριάσεις του προεδρείου ή της Συνέλευσης.

ΚΕΦΑΛΑΙΟ 12 - ΑΠΟΖΗΜΙΩΣΕΙΣ ΣΤΕΓΑΣΗΣ ΚΑΙ ΔΙΑΜΟΝΗΣ

Πιστώσεις 2003

130000

Παρατηρήσεις

Η πίστωση αυτή προορίζεται για την κάλυψη των εξόδων στα οποία υποβάλλονται ο πρόεδρος και οι αντιπρόεδροι κατά τις συνεδριάσεις του προεδρείου ή της Συνέλευσης.

ΚΕΦΑΛΑΙΟ 13 - ΑΠΟΔΟΧΕΣ ΚΑΙ ΛΟΙΠΕΣ ΑΠΟΖΗΜΙΩΣΕΙΣ

Πιστώσεις 2003

185000

Παρατηρήσεις

Η πίστωση αυτή προορίζεται για την κάλυψη της αποζημίωσης του γενικού γραμματέα και των αποδοχών των μελών της γραμματείας που δεν υπάγονται σε κοινοτικό όργανο.

ΚΕΦΑΛΑΙΟ 14 - ΕΞΟΔΑ ΑΠΟΣΤΟΛΩΝ

Πιστώσεις 2003

60000

Παρατηρήσεις

Η πίστωση αυτή προορίζεται για την κάλυψη των εξόδων ταξιδίου και διαμονής του προέδρου και των αντιπροέδρων καθώς και των μελών της γραμματείας που δεν υπάγονται σε κοινοτικό όργανο.

ΚΕΦΑΛΑΙΟ 15 - ΕΞΟΔΑ ΠΑΡΑΣΤΑΣΗΣ

Πιστώσεις 2003

60000

Παρατηρήσεις

Η πίστωση αυτή προορίζεται για την κάλυψη των εξόδων παράστασης στα οποία υποβάλλονται ιδίως τα μέλη του προεδρείου κατά την άσκηση των καθηκόντων τους.

ΤΙΤΛΟΣ 2

ΔΙΑΦΟΡΕΣ ΔΑΠΑΝΕΣ ΛΕΙΤΟΥΡΓΙΑΣ

ΚΕΦΑΛΑΙΟ 21 - ΜΕΤΑΦΡΑΣΕΙΣ

Πιστώσεις 2003

p.m.

Παρατηρήσεις

Η πίστωση αυτή προορίζεται για την κάλυψη των εξόδων μετάφρασης των κειμένων τα οποία έχουν ως αποδέκτες ή αποστολές τα μέλη της Συνέλευσης και δεν θα μπορούσαν να μεταφρασθούν από τα όργανα.

ΚΕΦΑΛΑΙΟ 22 - ΕΝΤΥΠΑ ΚΑΙ ΔΗΜΟΣΙΕΥΣΕΙΣ

Πιστώσεις 2003

400000

Παρατηρήσεις

Η πίστωση αυτή προορίζεται για την κάλυψη του κόστους των δημοιεύσεων για ιδιαίτερα ευρύ κοινό που δεν θα μπορούσαν να πραγματοποιηθούν στο πλαίσιο των οργάνων.

ΚΕΦΑΛΑΙΟ 23 - ΜΕΛΕΤΕΣ, ΑΚΡΟΑΣΕΙΣ ΚΑΙ ΦΟΡΟΥΜ

Πιστώσεις 2003

p.m.

Παρατηρήσεις

Η πίστωση αυτή προορίζεται για την κάλυψη του κόστους της εκτέλεσης μελετών υψηλού επιπέδου κατ' αίτηση της Συνέλευσης και την καταβολή των εξόδων των προσωπικοτήτων τις οποίες ενδέχεται να ακροασθεί η Συνέλευση.

ΚΕΦΑΛΑΙΟ 24 - ΥΠΟΔΟΜΗ ΚΑΙ ΔΙΑΦΟΡΑ

Πιστώσεις 2003

100000

Παρατηρήσεις

Η πίστωση αυτή προορίζεται για την κάλυψη οποιωνδήποτε εξόδων, πέραν των ανωτέρω, τα οποία δεν μπορούσαν να αναληφθούν από όργανο, ιδίως εκτός έδρας (μίσθωση αυτοκινήτων, αιθουσών, εξοπλισμού, κ.λπ.).

ΤΙΤΛΟΣ 10

ΛΟΙΠΕΣ ΔΑΠΑΝΕΣ

ΚΕΦΑΛΑΙΟ 100 - ΑΠΟΘΕΜΑΤΙΚΟ ΓΙΑ ΑΠΡΟΟΠΤΑ

Πιστώσεις 2003

p.m.